ประกาศคณะกรรมการควบคุมการขนส่งทางบกประจำจังหวัดนนทบุรี ฉบับที่ 68 (พ.ศ. 2551) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด 1 จังหวัดนนทบุรี สายที่ 3 ปากทางถนนสามัคคี (ด้านถนนติวานนท์)- ถนนเลี่ยงเมืองปากเกร็ด เป็น วงกลมปากเกร็ด-ถนนเลี่ยงเมืองปากเกร็ด

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดนนทบุรี
ฉบับที่
๖๘ (พ.ศ. ๒๕๕๑)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ จังหวัดนนทบุรี สายที่ ๓ ปากทางถนนสามัคคี
(ด้านถนนติวานนท์)-
ถนนเลี่ยงเมืองปากเกร็ด
เป็น วงกลมปากเกร็ด-ถนนเลี่ยงเมืองปากเกร็ด[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดนนทบุรี
ฉบับที่ ๖๑ (พ.ศ. ๒๕๔๘) ลงวันที่ ๑๘ พฤษภาคม พ.ศ. ๒๕๔๘
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดนนทบุรี สายที่ ๓ ปากทางถนนสามัคคี (ด้านถนนติวานนท์)-ถนนเลี่ยงเมืองปากเกร็ด
นั้น

คณะกรรมการควบคุมการขนส่งทางบกประจำจังหวัดนนทบุรีได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนนทบุรี
ในการประชุมครั้งที่ ๓/๒๕๔๙ เมื่อวันที่ ๑๔ ธันวาคม ๒๕๔๙
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๑/๒๕๕๑
เมื่อวันที่ ๑๕ มกราคม ๒๕๕๑ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑ จังหวัดนนทบุรี สายที่ ๓ ปากทางถนนสามัคคี
(ด้านถนนติวานนท์)-ถนนเลี่ยงเมืองปากเกร็ด เป็น
วงกลมปากเกร็ด-ถนนเลี่ยงเมืองปากเกร็ด โดยให้ใช้รายละเอียดเส้นทางดังนี้ คือ

สายที่
๓ วงกลมปากเกร็ด-ถนนเลี่ยงเมืองปากเกร็ด
เที่ยววนซ้าย
เริ่มต้นจากสถานที่จอดรถโดยสารประจำทางปากทางถนนสามัคคี (ด้านถนนติวานนท์)
ไปตามถนนสามัคคี แยกซ้ายไปตามถนนเลี่ยงเมืองปากเกร็ด แยกซ้ายไปตามถนนติวานนท์ ผ่านแยกปากเกร็ด
ไปตามถนนติวานนท์ ไปสุดเส้นทางที่สถานที่จอดรถโดยสารประจำทางปากทางถนนสามัคคี
(ด้านถนนติวานนท์)
เที่ยววนขวา
เริ่มต้นจากสถานที่จอดรถโดยสารประจำทางปากทางถนนสามัคคี (ด้านถนนติวานนท์)
ไปตามถนนติวานนท์ ผ่านแยกปากเกร็ด ไปตามถนนติวานนท์
แยกขวาไปตามถนนเลี่ยงเมืองปากเกร็ด แยกขวาไปตามถนนสามัคคี
ไปสุดเส้นทางที่สถานที่จอดรถโดยสารประจำทางปากทางถนนสามัคคี (ด้านถนนติวานนท์)


ประกาศ
ณ วันที่ ๑๒ กุมภาพันธ์ พ.ศ. ๒๕๕๑
เชิดวิทย์
ฤทธิประศาสน์
ผู้ว่าราชการจังหวัดนนทบุรี
ประธานกรรมการควบคุมการขนส่งทางบก
ประจำจังหวัดนนทบุรี




























ปริยานุช/ผู้จัดทำ
๑๘
เมษายน ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๔๒ ง/หน้า ๑๖๐/๑๐ เมษายน ๒๕๕๑